CELEX: 32009D0622
Language: sl
Date: 2009-08-20 00:00:00
Title: 2009/622/ES: Odločba Komisije z dne 20. avgusta 2009 o odobritvi metod za razvrščanje prašičjih trupov na Slovaškem (notificirano pod dokumentarno številko C(2009) 6389)

27.8.2009   
            
            
               SL
            
            
               Uradni list Evropske unije
            
            
               L 224/11
            
         
      ODLOČBA KOMISIJE
   
   z dne 20. avgusta 2009
   o odobritvi metod za razvrščanje prašičjih trupov na Slovaškem
   (notificirano pod dokumentarno številko C(2009) 6389)
   (Besedilo v slovaškem jeziku je edino verodostojno)
   (2009/622/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1) ter zlasti točke (m) člena 43 v povezavi s členom 4 Uredbe,
   ob upoštevanju naslednjega:
   
               (1)
            
            
               V skladu z odstavkom 1 točke B.IV Priloge V k Uredbi (ES) št. 1234/2007 je treba prašičje trupe razvrščati z ocenjevanjem vsebnosti pustega mesa s statistično potrjenimi metodami za oceno, ki temeljijo na fizičnih meritvah enega ali več anatomskih delov trupa prašiča. Za odobritev metod za ocenjevanje mora biti izpolnjeno najvišje odstopanje statistične napake pri oceni. To odstopanje je opredeljeno v členu 23(3) Uredbe Komisije (ES) št. 1249/2008 z dne 10. decembra 2008 o podrobnih pravilih za uporabo lestvic Skupnosti za razvrščanje trupov goved, prašičev in ovac ter sporočanje njihovih cen (2).
            
         
               (2)
            
            
               Slovaška je Komisijo prosila za odobritev treh metod za razvrščanje prašičjih trupov ter predložila rezultate svojih preskusov z razkosanjem v drugem delu protokola v skladu s členom 23(4) Uredbe (ES) št. 1249/2008.
            
         
               (3)
            
            
               Proučitev tega zahtevka je pokazala, da so pogoji za odobritev teh metod razvrščanja izpolnjeni.
            
         
               (4)
            
            
               Sprememba naprav ali metod razvrščanja se lahko odobri samo z novo odločbo Komisije, sprejeto na podlagi pridobljenih izkušenj. Zato se lahko zdaj veljavna odobritev prekliče.
            
         
               (5)
            
            
               Ukrepi iz te odločbe so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO ODLOČBO:
   Člen 1
   Za razvrščanje prašičjih trupov na Slovaškem se v skladu z Uredbo (ES) št. 1234/2007 odobri uporaba naslednjih metod:
   
               (a)
            
            
               naprava, imenovana „Two-point, (Zwei punkte – ZP)“, in z njo povezane metode ocenjevanja, ki so podrobno opredeljene v delu 1 Priloge;
            
         
               (b)
            
            
               naprava, imenovana „Fat-O-Meater (FOM)“, in z njo povezane metode ocenjevanja, ki so podrobno opredeljene v delu 2 Priloge;
            
         
               (c)
            
            
               naprava, imenovana „Ultrafom 300 (UFOM)“, in z njo povezane metode ocenjevanja, ki so podrobno opredeljene v delu 3 Priloge.
            
         Člen 2
   Spremembe naprav ali metod ocenjevanja niso dovoljene.
   Člen 3
   Ta odločba je naslovljena na Slovaško republiko.
   
      V Bruslju, 20. avgusta 2009
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 299, 16.11.2007, str. 1.
   
      (2)  UL L 337, 16.12.2008, str. 3.
   
      PRILOGA
      
         METODE RAZVRŠČANJA PRAŠIČJIH TRUPOV NA SLOVAŠKEM
      
      DEL 1
      
         Two-Point (Zwei Punkte – ZP)
      
      
                  1.
               
               
                  Razvrščanje prašičjih trupov se opravi z ročno metodo, imenovano „Two-Point (Zwei Punkte – ZP)“.
               
            
                  2.
               
               
                  Pri tej metodi se lahko uporabi ravnilo, s katerim je mogoče po ustrezni enačbi določiti parametre. Metoda temelji na ročnem merjenju debeline mišice in debeline maščobnega tkiva na vzdolžni osi razkosanega trupa.
               
            
                  3.
               
               
                  Delež mesnatosti trupov se izračuna v skladu z naslednjo enačbo:
                  
                     ZP = 59,790 + 0,107 × M – 0,581 × F
                  pri čemer je:
                  
                              
                                 
                           
                           
                              =
                           
                           
                              ocenjeni delež mesnatosti trupa (v odstotkih),
                           
                        
                              M
                           
                           
                              =
                           
                           
                              debelina mišice, merjena na vzdolžni osi razkosanega trupa kot najkrajša povezava med sprednjim (lobanjskim) delom mišice musculus gluteus medius in gornjim (hrbtnim) robom hrbteničnega kanala (v milimetrih),
                           
                        
                              F
                           
                           
                              =
                           
                           
                              debelina maščobnega tkiva (vključno s kožo), merjena na vzdolžni osi razkosanega trupa na najbolj vitkem mestu nad mišico musculus gluteus medius (v milimetrih).
                           
                        Ta enačba velja za trupe, ki tehtajo med 60 in 120 kilogrami.
               
            DEL 2
      
         Fat-O-Meater (FOM)
      
      
                  1.
               
               
                  Razvrščanje prašičjih trupov se opravi z napravo, imenovano „Fat-O-Meater (FOM)“.
               
            
                  2.
               
               
                  Naprava je opremljena s sondo premera 6 milimetrov, ki vsebuje fotodiodo tipa Siemens SFH 950 in fotodetektor (tipa SFH 960) ter ima obratovalno razdaljo med 3 in 103 milimetri. Rezultati meritev se računalniško preračunajo v predvideni delež mesnatosti.
               
            
                  3.
               
               
                  Delež mesnatosti trupa se izračuna v skladu z naslednjo enačbo:
                  
                     FOM = 61,213 + 0,152 × M – 0,624 × F
                  pri čemer je:
                  
                              
                                 
                           
                           
                              =
                           
                           
                              ocenjeni delež mesnatosti trupa (v odstotkih),
                           
                        
                              M
                           
                           
                              =
                           
                           
                              debelina mišice, merjena med drugim in tretjim rebrom, 70 mm od vzdolžne osi razkosanega trupa (v milimetrih),
                           
                        
                              F
                           
                           
                              =
                           
                           
                              debelina maščobnega tkiva (vključno s kožo), merjena na istem mestu kot debelina mišice (v milimetrih).
                           
                        Ta enačba velja za trupe, ki tehtajo med 60 in 120 kilogrami.
               
            DEL 3
      
         Ultrafom 300 (UFOM)
      
      
                  1.
               
               
                  Razvrščanje prašičjih trupov se opravi z napravo, imenovano „Ultrafom 300 (UFOM)“.
               
            
                  2.
               
               
                  Naprava mora biti opremljena z ultrazvočno sondo s frekvenco 4 MHz (Krautkrämer MB 4 SE). Ultrazvočni signal se digitalizira, shrani in obdela z mikroprocesorjem (vrste Intel 80 C 32). Naprava Ultrafom sama preračuna rezultate meritev v predvideni delež mesnatosti.
               
            
                  3.
               
               
                  Delež mesnatosti trupa se izračuna v skladu z naslednjo enačbo:
                  
                     UFOM = 64,436 + 0,073 × M – 0,742 × F
                  pri čemer je:
                  
                              
                                 
                           
                           
                              =
                           
                           
                              ocenjeni delež mesnatosti trupa (v odstotkih),
                           
                        
                              M
                           
                           
                              =
                           
                           
                              debelina mišice, merjena med drugim in tretjim rebrom, 70 mm od vzdolžne osi razkosanega trupa (v milimetrih),
                           
                        
                              F
                           
                           
                              =
                           
                           
                              debelina maščobnega tkiva (vključno s kožo), merjena na istem mestu kot debelina mišice (v milimetrih).
                           
                        Ta enačba velja za trupe, ki tehtajo med 60 in 120 kilogrami.